Suid Afrikaanse Nuus Thread - Page 217 - Stormfront
Page 217 of 226 « First < 117 167 203 204 205 206 207 208 209 210 211 212 213 214 215 216 217 218 219 220 221 222 223 224 225 226 >
01-18-2010, 04:09 AM #2161
01-18-2010, 04:15 AM #2162
Polisie lok sy oudlede
As deel van die stryd teen misdaad het die polisie met ’n veldtog begin om oudlede wat uit die diens bedank het, op groot skaal terug te lok.
’n Omsendbrief is van 7 Januarie aan polisielede uitgestuur en advertensies is gister in drie Sondagkoerante geplaas met die oog daarop om oudlede terug te lok.
Dit kom te midde van ’n jaarlikse toename in sommige misdaadkategorieë, soos die sogenaamde trio-misdade (huisroof, roof by ondernemings en motorkapings) en die naderende Wêreldbeker-sokkertoernooi.
Volgens die polisie kan oudlede wat voor einde vandeesmaand om heraanstelling aansoek doen, nog in die huidige boekjaar werk kry.
“Ons soek meer lede, veral dié met ervaring, om weer as polisielede te werk. Dit is tot voordeel van die polisie,” het asst.komm. Nonkululeko Mbatha, woordvoerder van komm. Bheki Cele, nasionale polisiehoof, gister gesê.
Van konstabels tot senior superintendente wat uit die diens bedank het, sal weer met dieselfde rang aangestel word.
Die heraanstelling van oudlede is niks nuut nie en dit gebeur deurentyd, het Mbatha aan Sapa gesê.
Pleks daarvan om aansoeke een vir een te oorweeg, is die beste opsie om die saak eens en vir altyd te takel.
Adv. Jan Henning SC, voormalige adjunk- nasionale direkteur van die nasionale vervolgingsgesag (NVG), het die stap verwelkom en gesê ’n uittog van polisielede uit die diens het ’n drastiese impak op misdaadvlakke en die polisie se bekwaamheid gehad.
“Dit is ongekend vir die regering om oudlede op so ’n groot skaal weer te probeer terug kry,” het mnr. Nantes Kelder, hoof van gemeenskapsveiligheid by AfriForum en oud-polisieman, gister gesê.
Kelder kom uit ’n familie van polisielede. Sy pa, oupa en ouma was almal in die polisie. Hy het self 12 jaar vir die polisie gewerk.
Volgens Kelder het talle oudlede wat uit die diens bedank het, hom begin bel en gesê hulle wil terugkeer.
Baie is egter skepties oor of die werksomstandighede verbeter het sedert hulle weg is.
“Sommige polisielede en veral wit polisielede het toe hulle weg is gevoel daar is nie ’n toekoms vir hulle nie. Die rassekaart is ook gereeld teen lede gebruik as hulle lakse diens wou bevraagteken.
“Hierdie probleme moet opgelos word en mense wat terugkeer, moet gerusgestel word dat dit sal anders wees,” het Henning gesê.
Kelder meen oud-lede moet ook seker wees die heraanstelling is nie net vir die Wêreldbeker-sokkertoernooi nie, maar dat hulle daarna ’n loopbaan sal hê.
Henning is bekommerd dat minder oudlede sal terugkeer omdat streng beperkings geplaas word op wie weer kan aansoek doen.
Oudlede wat nie weer mag aansoek doen nie, is:
dié wat die diens weens swak gesondheid of mediese redes verlaat het;
mense ouer as 50 jaar;
oudlede wat geloop het op voorwaarde dat hulle nie sal terugkeer nie;
oudlede wat weg is voordat tug- of regstappe teen hulle afgehandel kon word.
Kelder meen die vlaag van mense wat die polisie weens post-traumatiese stres verlaat het, word ook uitgeskakel.
“Dié wat vroeg afgetree het of op mediese gronde weg is, se kundigheid kan steeds gebruik word,” het Henning gesê.
Mbatha kon nie sê hoeveel polisielede die diens die afgelope tien jaar verlaat het of hoeveel weer aangestel sal word nie.
Aansoekvorms en die vereistes om weer by die polisie aan te sluit is by www.saps.gov.za beskikbaar.
01-19-2010, 04:19 AM #2163
As Die Terroriste Kom
AS terroriste soos beweer terreuraanvalle in Suid-Afrika beplan, is die Wêreldbeker-sokker in sy m**r – want met sekuriteit so treurig soos Suid-Afrika s’n staan ons g’n kat se kans nie.
Kenners sê dit sou makliker vir ’n terroristegroep soos Al-Kaïda wees om ’n terreuraanval hier uit te voer as om ’n stokkielekker by ’n baba te steel.
En met nuwe inligting wat intussen aan die lig gekom het, lyk so ’n scenario na ’n moontlikheid.
In Botswana, Suid-Afrika se buurland, het Sunday Standard berig dat verskeie vermeende Al-Kaïda-agente hier in hegtenis geneem is.
Die land se owerhede sê hulle was besig om ’n terreuraanval tydens die Wêreldbeker te beplan.
Uit geklassifiseerde dokumente wat in hulle besit gevind is, blyk dit of Al-Kaïda-selle daar probeer vestig om ’n aanval tydens die Wêreldbeker-sokker te vergemaklik.
Hulle het gebruikte motorondernemings gebruik om hulle bedrywighede te masker.
Volgens die koerant is dié inligting reeds aan die Suid-Afrikaanse owerhede deurgegee.
Die onlangse terreuraanval op Togo se sokkerspan het opnuut vrae oor die stand van Suid-Afrika se sekuriteit laat ontstaan.
Die Wêreldbeker-sokker, een van die grootste sportgebeurtenisse, word wêreldwyd uitgesaai en sal ’n gulde geleentheid vir terroriste wees om ’n standpunt te maak.
Met al die onwettige immigrante wat daagliks oor ons grense stroom, meen Frans Cronjé, hoof-uitvoerende beampte van die Suid-Afrikaanse Instituut vir Rasseverhoudinge, dat ons grensposte geen beskerming bied nie.
En met ’n polisiemag wat nie eers misdaad onder beheer kan hou nie, lyk die situasie nog bleker.
Trouens, met al die korrupsie waarvan jy deesdae hoor, meen kenners dit sal nie ’n wonder wees as terroriste reeds die polisiemag geïnfiltreer het nie.
Prof. Hussein Solomon, dosent in politieke wetenskap aan die Universiteit van Pretoria sê: “Dit is kommerwekkend dat daar in 2008 alleen 358 polisiebeamptes skuldig bevind is aan misdade wat wissel van moord, verkragting, aanranding, diefstal, korrupsie en alkohol en dwelmmisbruik”.
Hy sê dit sal om die rede nie moeilik wees vir terroriste om die Suid-Afrikaanse Polisiediens te infiltreer nie.
Brigadier Les Lombard, in beheer van beplanning van lugveiligheid, sê die Suid-Afrikaanse lugmag is slaggereed om lugaanvalle af te weer.
Maar die lugmag se Gripen-vegvliegtuie is nog nie met missiele toegerus nie, en die Hawk-opleidingsvliegtuie is baie stadig. Snr. supt. Vish Naidoo, ’n nasionale polisiewoordvoerder, het die afgelope week die doemprofete se bewerings afgelag.
Hy sê Suid-Afrika het reeds met die IPL-kriekettoernooi en die Konfederasiebeker bewys dat die land so ’n sokkergebeurtenis kan aanbied.
Hy sê die Suid-Afrikaanse Polisiediens is “meer as in staat” om veiligheid te handhaaf.
Hy sê ook dat 80% van die veiligheid by die sokkerwedstryde deur Fifa self gehanteer sal word en dat die polisie net ’n ondersteunende rol sal speel wat wedstryde betref.
01-19-2010, 04:22 AM #2164
01-19-2010, 04:27 AM #2165
McBride: Ek sal jou vrou verkrag
‘Ek sal jou vrou verkrag en jou kat en hond doodmaak.” Dit is volgens Patrick Johnson, ’n voormalige Ekurhuleni-metropolisiebeampte, glo die “presiese woorde” waarmee Robert McBride, afgedankte Ekurhuleni-metropolisiehoof, hom en ander metropolisielede gedreig het indien hulle ooit sou besluit om teen hom te draai.
Sy getuienis is gister in die Pretoriase landdroshof aangehoor tydens kruisondervraging in die saak teen dr. Joseph Moratioa (44).
Moratioa staan tereg op aanklagte van bedrog en regsverydeling weens die beweerde vervalsing van ’n mediese sertifikaat wat vermoedelik sonder ’n mediese ondersoek aan McBride uitgereik is.
Moratioa het glo voorgegee hy het McBride op 21 Desember 2006, die aand van sy ongeluk wat tot die hofsaak aanleiding gegee het, ondersoek.
Johnson het gister getuig McBride se doodsdreigemente het meegebring dat vir hom toegesmeer is.
Johnson, wat in 2006 ’n senior superintendent in die metropolisie was, se getuienis stem ooreen met dié van mnr. Stanley Sagathevan, ’n voormalige ondergeskikte van McBride. Hulle en mnr. Itumeleng Koko was glo deel van ’n komplot om dit stil te hou dat McBride ten tyde van sy ongeluk dronk was.
Luidens Moratioa se mediese sertifikaat het ’n “sweterige” en “gedisoriënteerde” McBride lae bloeddruk gehad, maar daar was “geen bewys van alkohol-inname” nie. Johnson het getuig dat Mora-tioa hierdie sertifikaat omstreeks 24 Januarie 2007 uitgereik het. Hy kon egter nie ’n presiese datum gee nie.
Volgens Johnson was hy kort voor die ongeluk in 2006 by ’n Kerspartytjie en hy het gesien dat McBride alkohol drink. “Hy het whisky gedrink. Ek kan nie presies sê hoeveel hy gedrink het nie, maar nie net een bottel is klaargemaak nie.”
Johnson sê hy, Sagathevan en Koko, die derde staatsgetuie, het ná die ongeluk op McBride se versoek na ’n dokter gesoek wat hom ’n mediese sertifikaat sal gee. Die sertifikaat moes spesifieke inligting oor McBride se fisieke toestand ná die ongeluk bevat. Volgens Johnson het hulle baie dokters gaan spreek en baie het geweier – maar nie Moratioa nie.
“Die beskuldigde (Moratioa) se enigste bekommernis was of McBride al ’n ander dokter gaan spreek en ’n voorskrif gekry het,” het Johnson getuig.
McBride het toe aan Moratioa gesê Sagathevan sal die ander dokter “uitsorteer”, het Johnson getuig. Sagathevan se neef, ook ’n dokter, het McBride glo ook die aand van die ongeluk gesien en geweier om ’n mediese sertifikaat uit te reik.
Johnson se kruisondervraging duur vandag voort.
01-21-2010, 05:39 AM #2166
Een van die groot oorsake van die opflikkering in die debat oor ’n volkstaat lyk na onvergenoegdheid met hoe ons land bestuur word, met swak dienslewering en ’n weerstand teen diskriminasie teenoor wittes wat ’n gevolg is van hoe regstelling gedoen word.
Dit lyk soms vir my of baie van hierdie onvergenoegdheid dan uiting vind in ’n versugting na ’n volkstaat. In ander gevalle is die versugting na ’n volkstaat natuurlik presies wat dit sê – mense wat deur mense soos hulle regeer wil word, maak nie saak hoe goed of sleg nie.
Die Grondwet maak in art. 235 voorsiening vir groepe in eie gebiede – onderhewig aan die beginsels vervat in die Grondwet en op voorwaarde dat die regering instem.
’n Volkstaat is nie kinderspeletjies nie. Aangesien dit wel deesdae op die Afrikaner-agenda is, moet sekerlik daaroor gedink word en moet kernaspekte deurdink en in die oë gekyk word.
Heel eerste is die kwessie van waar.
Dit kan nie die hele Suid-Afrika wees nie. Dit sal waarskynlik min of meer in verhouding tot bevolkingsdemografie moet wees en die oomblik as op ’n gebied ooreengekom word deur voorstanders of op besluit word deur ’n regering, word daar natuurlik ook ooreengekom of besluit om die res van die land uit te sluit.
Die feit dat wit Afrikaners oor die land versprei is en dat hulle goed verteenwoordig is in al die stedelike gebiede, beteken daar gaan uitsluiting wees.
’n Voorstel wat verlede week gemaak is, stel voor ’n strook van Pretoria deur die Vrystaat tot by die Suid-Kaap. Dit beteken natuurlik al die volkstaters in byvoorbeeld die Wes-Kaap sal moet pak, toesluit en trek.
Tot dusver was daar bitter min bereidwilligheid onder Afrikaners om hul werk te bedank, te pak, die huis weg te gee (as mense weet wat jy doen, gaan jy nie ’n goeie prys kry nie) en te trek.
Daar was – sover ek kan onthou – nog nie eens iemand wat ’n volk-staat voorgestel het wat nié sy eie eiendom of sakeonderneming omsluit nie.
Dan is daar die kwessie van hoe so ’n volkstaat tot stand kom.
’n Mens aanvaar voorstanders van ’n volkstaat wil ’n onafhanklike eie staat hê en nie bloot iets soos ’n gedeelte van ’n bestaande provinsie waarheen enige ander Suid-Afrikaner ook kan trek nie – byvoorbeeld agter werk aan of as ’n daad van politieke manipulasie.
Dit lyk of volkstate in geweld en vernietiging gebore word. Hulle kom tot stand wanneer mense so bang en desperaat is dat hulle in groot getalle vlug na waar hulle reken hulle dalk veilig kan wees. Sover my geheue strek, was die volkstate wat in ons tyd afgestig het (en nie van buite deur groot moondhede ondersteun en gefinansier is nie, soos byvoorbeeld Israel), dele van Joego-Slawië nadat daardie land in die 1990’s verbrokkel het. Dit het met meer as ’n dekade van geweld en met volksmoorde gepaard gegaan wat nou nog in die Wêreldhof weerklank vind.
Dit was dié wat geslaag het.
Die ander voorbeeld is in Sri Lanka, waar die Tamil Tiers 50 jaar baklei, bomme geplant, doodgemaak het en self doodgemaak is, maar nêrens gekom het nie wat hul volkstaat betref. Hul bakleiery het verlede jaar uitgeloop op ’n neerlaag en reuse-vlugtelingkampe. Dis die een wat nie geslaag het nie.
Dus, as ’n mens na die voorbeelde kyk, lyk dit nie maklik nie.
En as dit slaag en mense kom op ’n gekose gebied uit waar veiligheid wink, gaan hulle sonder geld sit. Die huidige banke sal nie daar werk nie. Rande sal nie veel beteken nie en hulle sal nie huise hê nie. Ook nie werk nie. En daar gaan te veel mense vir die gebied se kosproduksie wees.
’n Mens dink hier aan ’n reuse-plakkerskamp en ’n situasie wat eers ná meer as ’n geslag beter gaan word?…
01-21-2010, 05:40 AM #2167
Weermag se ope uitnodiging, beloftes net politieke retoriek
Hy het so uitgesien daarna om te gaan voete stamp. Sy ma het alles wat hy nodig het, bymekaargekry, dit sorgvuldig gemerk en ons het met ons laaste spaargeld vir hom ’n splinternuwe paar hardlooptekkies gekoop.
Tien dae gelede staan ons douvoordag voor die Pretoria-stadsaal. Ons wag geduldig ure lank op die bus Oudtshoorn toe. Ons sien hom af, dankbaar vir die goue geleentheid wat hy gekry het. Uiteindelik is daar weer hoop en ’n nuwe toekomsvisie.
’n Paar dae later begin ons sy SMS’e en “please call me”s kry.
Ons hoor van die totale gebrek aan enige vorm van orde en dissipline wat mens tog nie verwag van ’n hoog aangeskrewe militêre opleidingsinstansie nie. Van die dun matrassie sonder enige beddegoed waarop hy moet slaap, die vuil storte, die verskonings oor waarom daar nie uniforms beskikbaar is nie, die doellose rondsit in die bloedige son, en, les bes, die blatante rassisme wat hy en sy handjievol maats van sowel mede-rekrute as instrukteurs ervaar.
Ons praat hom moed in: “Byt vas, dinge sal beter raak! Vat net een dag op ’n slag! Bring jou kant en moet jou nie aan hulle steur nie!”
Maar helaas, vanoggend besluit ons saam: dis net nie die moeite werd nie.
Al die mooi beloftes en ope uitnodigings was maar weer eens net goedkoop politieke retoriek.
Sy droom lê aan skerwe. Jong mense, dink baie goed voordat julle die weermag as loopbaangeleentheid oorweeg.
01-21-2010, 05:43 AM #2168
Sewe jaar van niksdoen...
Bloemfontein - ’n Amptenaar van die Vrystaatse departement van onderwys wat al sewe jaar “niks doen nie” het pres. Jacob Zuma in ’n hartroerende brief gevra om haar gedwonge leeglêery te stop.
Me. Maryna Jacobs (37), ’n senior boekhouer met 18 jaar diens, skryf aan Zuma dat sy van haar pligte onthef is. Elke dag sit sy en koerant lees, want geen bestuurder praat met haar nie.
“Dit is lekker om vir ’n tydjie niks te doen nie. Maar dit hou al sewe jaar aan. Dit is onaanvaarbaar,” skryf sy aan die president.
Een van die min kere wat sy wel ’n taak gegee is, was toe sy beveel is om ’n adjunk-direkteur se meubels te skuif. Sy het geweier.
Jacobs het gesê sy is ook gister gevra om die begroting op te stel.
Dit het sy al twee jaar gelede gedoen.
Soms speel sy handsokker in die kantoor wat die aankope van skoolboeke doen.
Soms gaan ry sy ’n uur lank in haar bakkie deur die strate om van haar frustrasie ontslae te raak. Sy noem aan Zuma sy het ’n klag van aanranding teen haar, maar dit is weens frustrasie.
Jacobs vra nou dat Zuma haar heraanstel in die pos waarin sy moet wees óf verplaas na ’n instelling waar sy wel van nut kan wees.
Sy sê sedert sy tenderbedrog aan die teenkorrupsie-eenheid uitgewys het, word sy doodgeswyg. Volgens haar was sy nie bereid om ’n medepligtige aan die bedrog te wees nie.
“Hulle wil hê ek moet self bedank, maar ek weier. Anders moet hulle my ’n skeidingspakket aanbied, maar dit wil hulle nie doen nie.”
Sy het gister gesê die enigste mens wat haar nou kan help, is Zuma. “Hulle maak die wêreld so moeilik en warm dat ek moet bedank.”
Sy skryf sy is in 2003 van haar pligte onthef. Mnr. P. Mohoje, die adjunk-direkteur, het besluit “my brein is beskadig nadat ek my regterbeen gebreek het” en haar pligbeskrywing en salaris is na dié van ’n vlak 4-5 klerk afgeskuif.
Sedertdien het haar gesondheid vinnig agteruitgegaan namate haar werklading afgeneem het. Sy moet soms inbetaal op haar siekefondseise.
Mense het haar al as “mal” afgemaak, maar sy het baie tyd om al die staatsdienswette te bestudeer en “het hulle gewaarsku”.
“Ek het nog 20 jaar om te gaan. Dis nog 20 jaar om niks te doen nie.”
Jacobs het die brief aan Zuma by [email protected] gerig en ook aan mnr. Jan Botes in die kantoor van mnr. Ace Magashule, die Vrystaatse premier, en mnr. Tate Makgoe, die LUR vir onderwys.
01-22-2010, 04:49 AM #2169
De Kock ‘oor 2 weke vry’
Kaapstad. – Eugene de Kock staan glo op die punt om sy sel in die Sentrale Gevangenis in Pretoria op te ruim en kan “binne twee weke tot ’n maand” as ’n vry man daar uitstap.
Volgens wye bespiegeling gister onder mense wat nou by De Kock se kwytskeldingsproses betrokke is, het pres. Jacob Zuma tydens ’n ontmoeting met hom in April verlede jaar – waaroor Beeld vroeër vandeesmaand berig het – onderneem om sy aansoek voor einde Januarie af te handel. “Hy kan oor twee weke daar uit wees,” het ’n bron gister gesê.
Sowel mnr. Kevin Woods, ’n vertroueling van De Kock, as past. Philip Kruger, sy geestelike raadgewer, kon nie gister bevestig dat ’n datum vir De Kock se vrylating al bepaal of aan hom oorgedra is nie.
Hulle het dit egter duidelik gemaak ’n verwagting is geskep dat Zuma De Kock binnekort sal begenadig.
De Kock is in Oktober 1996 in die hooggeregshof in Pretoria twee keer lewenslange tronkstraf opgelê en is tot nog 212 jaar tronkstraf gevonnis weens 86 misdrywe, waaronder ses moorde en bedrog.
Die man met die bynaam Prime Evil was van 1985 tot 1993 bevelvoerder van die veiligheidspolisie se berugte C10-teeninsurgensie-eenheid op Vlakplaas.
Woods, ’n oudspioen wat 19 jaar tronkstraf in Zimbabwe uitgedien het, sê De Kock is fluks aan’t planne maak vir ’n lewe buite die tronk, maar dat nog niks finaal is nie.
“Ons is oortuig dit gaan binne dae gebeur. Of dit met Schabir Shaik se kwytskelding verband hou, weet ons nie, maar hy sal dit vat.”
Zuma het volgens Woods gesê hy het in beginsel geen probleem daarmee dat De Kock sy plek in die samelewing inneem nie. “Die oorlog is verby. Mense moet ophou om in die verlede te leef,” het Zuma glo aan De Kock gesê.
Woods sê De Kock het kontak met sy voormalige vrou, Audrey, van wie hy geskei is. Sy het die land in 1994 saam met die egpaar se twee seuns verlaat en woon vermoedelik in Brittanje.
“Hul verhouding is goed, ondanks die afstand. Hulle is destyds noodgedwonge geskei en maak toekomsplanne. Hy sal graag weer ’n goeie verhouding met sy gesin wil hê.”
Woods beskryf De Kock as “’n sterk man met ’n goeie karakter”.
“Hy koester nie wraakgedagtes nie, maar is tog kwaad vir sy bevelvoerders, die generaals en die mense wat in leiersposisies was.”
01-22-2010, 04:50 AM #2170
Duisende onwettige vuurwapens vernietig
KIMBERLEY. – Die polisie hier het gister sowat 2 800 vuurwapens en 2 200 messe in ’n smeltoond vernietig.
Komm. Mirriam Mbombo, Noord-Kaapse polisiedienshoof, het gesê amnestie word vir die volgende drie maande gegee aan vuurwapen-eienaars wat nog nie hulle onwettige vuurwapens ingedien het nie.
“Vuurwapen-eienaars wat ná die drie maande gevang word in besit van ’n onwettige vuurwapen, kan tot 25 jaar tronkstraf opgelê word.”
Sy het gesê die doel van die amnestie is om mense wat die afsny-datum gemis het, ’n tweede kans te gee. “Ons wil die wettige besit van vuurwapens aanmoedig. Ons wil ook vuurwapens uit die hande van die misdadigers neem. Die gemeenskap moet ons bystaan en onwettige vuurwapens rapporteer.”
Mense kan ook weer aansoek doen om vuurwapen-lisensies.
Mbombo het gesê 70% van die vuurwapens wat gesmelt is, is jaggewere en 30% is handwapens.
Mnr. Patrick Mabilo, LUR vir vervoer en veiligheidskakeling, het gesê die departement, tesame met die polisie, moet minder praat en meer optree.
“Ons gaan hierdie jaar probeer om die besit van messe ook onwettig te laat verklaar. Saam met die Sol Plaatje-munisipaliteit sal ons kyk na so ’n opsie. Ons wil ook die misdaadsyfer met tot 7% laat daal.”
Kapt. Cherelle Ehlers, polisiewoordvoerder, het gesê enigiemand in besit van ’n vuurwapen, ammunisie of vuurwapen-onderdele kan aansoek doen om amnestie.
“Die persone kan die vuurwapens indien sonder die vrees dat hulle vervolg sal word weens die onwettige besit daarvan.”
Die amnestie-periode strek van 11 Januarie tot 11 April vanjaar.